Anexa nr. 1

**Operaţiuni de eliminare**

D1 Depozitarea în sau pe sol (de exemplu, depozite de deşeuri etc.).

D2 Tratarea solului (de exemplu, biodegradarea deşeurilor lichide sau nămoloase în sol etc.).

D3 Injectarea în adâncime (de exemplu, injectarea deşeurilor care pot fi pompate în puţuri, saline sau depozite geologice naturale etc.).

D4 Acumularea la suprafaţă (de exemplu, depunerea de deşeuri lichide sau nămoloase în bazine, iazuri sau lagune etc.).

D5 Depozitele special construite (de exemplu, depunerea în compartimente separate etanşe, care sunt acoperite şi izolate unele faţă de celelalte şi faţă de mediu etc.).

D6 Evacuarea într-o masă de apă, cu excepţia mărilor/oceanelor.

D7 Evacuarea în mări/oceane, inclusiv eliminarea în subsolul marin.

D8 Tratarea biologică nemenţionată în altă parte în prezenta anexă, care generează compuşi sau mixturi finale eliminate prin intermediul unuia dintre procedeele enumerate de la D1 la D12.

D9 Tratarea fizico-chimică nemenţionată în altă parte în prezenta anexă, care generează compuşi sau mixturi finale eliminate prin intermediul unuia dintre procedeele enumerate de la D1 la D12 (de exemplu, evaporarea, uscarea, calcinarea etc.).

D10 Incinerarea pe sol. Realizarea acestei operațiuni se restricționează prin prezenta lege și actele normative aprobate de către Guvern în temeiul acesteia.

D11 Incinerarea pe mare. Această operațiune este interzisă de actele și convențiile internaționale.

D12 Stocarea permanentă (de exemplu, plasarea de recipiente într-o mină etc.).

D13 Amestecarea anterioară oricărei operaţiuni enumerate de la D1 la D12. În cazul în care nu există niciun alt cod D corespunzător, aceasta include operaţiunile preliminare înainte de eliminare, inclusiv preprocesarea, cum ar fi, printre altele, sortarea, sfărâmarea, compactarea, granularea, uscarea, mărunţirea uscată, condiţionarea sau separarea înainte de supunerea la oricare dintre operaţiunile enumerate de la D1 la D12.

D14 Reambalarea anterioară oricărei operaţiuni enumerate de la D1 la D13.

D15 Stocarea înaintea oricărei operaţiuni enumerate de la D1 la D14 (excluzând stocarea temporară, înaintea colectării, în zona de generare a deşeurilor. Stocare temporară înseamnă stocare preliminară.).